stanford-oval/wikipedia huggingface dataset:
Petri Pesonen

Esko Petri ”Petu” Pesonen (5. kesäkuuta 1961 Helsinki – 16. heinäkuuta 2023 Siuntio) oli suomalainen liikemies ja mainonnan suunnittelija. Hän oli yksi Hasan & Partners -mainostoimiston perustajista 1990-luvun alussa, yksi kuudesta Bob Helsingin perustajista vuonna 2002 ja vuodesta 2014 yksi kolmesta tekstiiliyhtiö Finlaysonin pääomistajasta yhdessä Jukka Kurttilan ja Risto Voutilaisen kanssa.
Pesonen oli Suomen palkituimpia mainonnan suunnittelijoita. Vuonna 2008 hänet palkittiin mainosurastaan Vuoden huiput -gaalan Platinahuipulla ja Mainonnan monitaho -palkinnolla. Hän suunnitteli copywriterina mainontaa muun muassa kokoomuspuolueelle, Mercedes-Benzille ja hampurilaisketju Carrolsille. Hän oli osakkaana kehittämässä hiustenhoitobrändi We Promisea. Ennen Hasania ja Bob Helsinkiä Pesonen työskenteli muun muassa SEK-, Törmä- ja Brindfors-mainostoimistossa.
Pesonen harrasti esteratsastusta ja omisti Suomea maailmanmestaruuskilpailuissakin edustaneen, Sebastian Nummisen käyttämän Sails Away -hevosen.
Petri Pesonen kuoli aivosyöpään 62-vuotiaana.
Polányi

Polányi tai Polanyi on muun muassa seuraavien henkilöiden sukunimi:
John Charles Polanyi (s. 1929), unkarilais-kanadalainen kemisti, Nobelin kemianpalkinnon saaja
Karl Polanyi (1886–1964), unkarilais-yhdysvaltalainen taloushistorioitsija
Michael Polanyi (1891–1976), unkarilais-brittiläinen kemisti, taloustieteilijä ja filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Polanyi”, voi hakea sivunnimihaulla, laajalla sivunnimihaulla tai tekstihaulla.
Petri Pennanen

| Petri Pennanen> Henkilötiedot |
| --- | --- |
Syntynyt: 18. marraskuuta 1981 (ikä 42)  Kitee
Pesäpalloilija
Ulkopelipaikka:  koppari
Sisäpelirooli:  vaihtaja
Seura:  
Pelaajaura
Ammattilaisjoukkueet
 2000  2001  2002–2005  2006–2007  2008 :    Kiteen Pallo   Haminan Palloilijat   Kiteen Pallo   Puijon Pesis   Kouvolan Pallonlyöjät 
Valmennusura
 2016–2018  2021 :    Joensuun Maila   Joensuun Maila 
Petri Pennanen (s. 18. marraskuuta 1981 Kitee) on suomalainen pelaajauransa lopettanut pesäpalloilija. Hän on toiminut myös pelinjohtajana.
Pennasen pääsarjaura alkoi vuonna 2000, kun hän pelasi viisi ottelua Superpesistä Kiteen Pallon joukkueessa. Seuraavalla kaudella Pennanen lähti hakemaan vastuuta Haminan Palloilijoihin ja saikin pelata yhteensä 31 ottelua kauden aikana. Kaudeksi 2002 Pennanen palasi Kiteelle, jossa hän pelasi suuressa roolissa neljän vuoden ajan. Pääsarjauransa kolme viimeistä vuotta Pennanen vietti Puijon Pesiksessä ja Kouvolan Pallonlyöjissä. Myöhemmin hän pelasi vielä satunnaisia Suomensarjan otteluita Jyväskylän Lohessa ja Joensuun Mailassa.
Vuosina 2016-2018 Pennanen toimi Joensuun Mailan miesten edustusjoukkueen ykköspelinjohtajana ja saavutti joukkueensa kanssa yhden SM-kultamitalin ja kaksi SM-pronssimitalia. Kyseisten kausien aikana Pennanen voitti pelinjohtajana 73 ottelua ja hävisi 18 ottelua, eli hänen voittoprosenttinsa oli 80,2.
Pennanen toimi Joensuun Mailan urheilutoimenjohtajana vuoden 2021 tammikuuhun saakka ja siirtyi tämän jälkeen Itä-Suomen liikuntaopiston toimitusjohtajaksi. Elokuussa 2022 hän teki paluun pelinjohtajaksi, kun Joensuun Mailan silloinen pelinjohtaja Mikko Korhonen erotettiin tehtävästään. Pennasen johdolla joukkue voitti jäljellä olleista viidestä runkosarjaottelusta kolme, mutta kausi päättyi lopulta puolivälierävaiheeseen.
Joensuun Mailan ensimmäisellä mestaruuskaudella vuonna 2018 Pennanen palkittiin Miesten Superpesiksen Vuoden pelinjohtajana.
Paperimiehen tytär

| Paperimiehen tytär Hanna Pakarinen |
| --- | --- | --- |

Studioalbumin tiedot
 Äänitetty : 2010
 Julkaistu: 20. lokakuuta 2010
 Formaatti: CD, digitaalinen
 Tuottaja(t): Markus Koskinen
 Tyylilaji: pop, iskelmä
 Levy-yhtiö: Sony Music
Listasijoitukset
  Suomen virallinen lista: 11.
Hanna Pakarisen muut julkaisut
| Love in a Million Shades 2009 | Paperimiehen tytär 2010 | Olipa kerran elämä 2013 |
Paperimiehen tytär on Hanna Pakarisen 20. lokakuuta 2010 julkaistu viides albumi. Edellisistä albumeista poiketen albumi on suomenkielinen. Pakarinen on ollut sanoittamassa ja säveltämässä albumin kappaleita yhdessä Teleks-yhtyeessäkin toimivan tuottaja Markus Koskisen kanssa.
Albumin ensimmäisenä singlenä julkaistiin albumin nimikappale ”Paperimiehen tytär”. Se sai ensisoittonsa Radio Novan Aamunradiossa 16. elokuuta 2010 ja samana päivänä single löytyi Pakarisen kotisivuilta ja MySpacesta. Digitaalisesti single julkaistiin 30. elokuuta 2010. Toinen single ”Se yksi ainoa” julkaistiin marraskuussa. Kappaleesta julkaistiin myös musiikkivideo. Kolmantena singlenä julkaistiin maaliskuussa 2011 kappale ”Miehet”, joka sai myös musiikkvideon.
Albumi ylsi Suomen virallisen listan sijalle 11.
Kappaleet

Prinsessa Armaada – 5.08
Sinut kokonaan – 3.37
Se yksi ainoa – 3.23
Hetken pieni liekki – 4.20
Yksinäinen morsian – 4.18
Kolme pientä sanaa – 4.26
Miehet – 3.00
Paperimiehen tytär – 3.28
Maailman ihanin mies – 4.03
Miten pilviin piirretään – 3.55
Nyt on mun vuoro – 4.45
Arviot

Rumba:
Keskisuomalainen: neutraali
Pelorus

Luksusjahti Pelorus
Pelorus (IMO 8977273) on maailman neljänneksitoista suurin moottorijahti. Pituutta sillä on 115 metriä ja sen hinnaksi tuli noin 250 miljoonaa euroa. Tim Heywoodin suunnitteleman teräsrunkoisen aluksen rakensi Lürssenin telakka Bremenissä Saksassa. Alus otettiin käyttöön 2003.
Aluksen omisti aikaisemmin saudiarabialainen liikemies joka myi sen venäläiselle miljardööri Roman Abramovitšille. Abramovitš teetti alukseen haluamansa muutostyöt Blohm & Voss -telakalla. Muutostöissä lisättiin yksi helikopterikansi lisää, vakaimia ja muutoksia pakoputkiin, mastoon sekä perään. Runkoa lukuun ottamatta aluksen rakenteet ovat alumiinia.
Peloruksen pääkoneina ovat kaksi Wärtsilän 5 300 hevosvoimaista 12V 26 -dieselmoottoria joilla se saavuttaa 19 solmun (35 km/h) nopeuden, mutta normaaliajossa matkavauhtia on noin 12–14 solmua. Aluksesta sisätiloista on saatavilla rajoitetusti yksityiskohtaista tietoa, sillä Abramovitš haluaa suojata perheensä yksityisyyttä.
Jahdin 46-henkinen miehistö asuu aluksessa ja pitää sen jatkuvassa purjehdusvalmiudessa.
Peloruksen on nähty useimmiten purjehtivan kesäisin läntisellä Välimerellä ja siirtyneen talvikaudella Suezin kanavan kautta etelään.
Teknisiä tietoja

Pituus: 115 m
Leveys: 17,20 m
Syväys: 4,66 m
Pääkoneet: 2 X 5 300 hv (3952 kW) Wärtsilä 12V26 -dieselmoottoria, yht. 10 600 hv
Apukoneet: Wärtsilä
Vetolaitteet: kaksi potkuria
Purjehdusmatka: 280 m3 polttoainetäytöllä 6 000 meripeninkulmaa 16 solmun nopeudella
Aiheesta muualla

Wikimedia Commonsissa on kuvia tai muita tiedostoja aiheesta .
Super Yacht Times – Pelorus (englanniksi)
Peter Strauss

Strauss ja Susan Blakely vuoden 1976 televisiosarjan Rikas, rakas, köyhä, varas kuvauksissa.
Peter Strauss (s. 20. helmikuuta 1947) on yhdysvaltalainen näyttelijä. Hän sai Emmy-palkinnon vuonna 1979 ja oli ehdolla myös vuosina 1976 ja 1981. Vuosien 1977–1994 aikana Strauss oli viidesti ehdolla Golden Globen saajaksi.
Strauss on ollut vuodesta 1998 naimisissa näyttelijäkollegansa Rachel Ticotinin kanssa.
Aiheesta muualla

Peter Strauss Internet Movie Databasessa. (englanniksi)
Peter Strauss Elonetissä.
Pertti Eilavaara

Pertti Olavi Eilavaara (s. 19. maaliskuuta 1951 Kokemäki) on oikeustieteen lisensiaatti. Hän vaikutti Lapin yliopistossa sen perustamisesta 2000-luvun alkuun asti. Eilavaara on hoitanut professuuria Lapin yliopistossa ja lisäksi hän on ollut Jean Monnet -oppituolin haltija. Hän on profiloitunut erityisesti eurooppaoikeuden ja hallinto-oikeuden asiantuntijaksi.
Eilavaara valmistui oikeustieteen kandidaatiksi Helsingin yliopistosta 1979.
Viime aikoina Eilavaara on ollut julkisuudessa Kittilän kunnan hallintosotkujen käsittelyn yhteydessä. Eilavaara on toiminut kunnan eräiden johtohenkilöiden toimeksiannosta lainopillisena neuvonantajana selkkauksen aikana.
Julkaisuja

Hallintomenettelystä ja hallintomenettelylain soveltamisesta. Lapin korkeakoulun oikeustieteiden osaston julkaisuja, n:o 6, 1986.
Parlamentaarinen tilintarkastus Suomessa ja yhdentyvässä Euroopassa. Pertti Eilavaara (toim.), Tomi Hytönen, Tuomas Pöysti. Helsinki : Painatuskeskus, 1994.
Valtion omistajavalta : tutkimus valtion omistajavallasta ja esteellisyydestä omistajavallan käytössä. Pertti Eilavaara ja Mikko Sarja. Helsinki : Edita, 1999.
Valtiosopimuksen tulkinnan tarkastelua, erityisesti tulkinnan olemusta ja tulkintamenetelmiä selvittäen. Lisensiaatintyö : Helsingin yliopisto, 1981.
Peter Stierncrantz

Peter t. Petter Stierncrantz (1681–1737) oli vapaaherra ja suomalainen maaherra. Hän oli upseeri (everstin arvo 1717), ennen kuin hänestä tuli Uudenmaan ja Hämeen läänin maaherra. Hän oli merkittävimpiä karoliinipietistejä ja maaherranakin edisti pietistisen uudistusohjelman toimeenpanoa kirkossa. Pietististen pyrkimystensä vuoksi hän ajautui ristiriitoihin puhdasoppisten pappien kanssa.
Uudenmaan ja Hämeen läänin maaherra

Uudenmaan ja Hämeen läänin maaherraksi määrätty karoliinieversti ja vapaaherra Petter Stierncrantz saapui seurueineen Helsingin seudulle marraskuun loppupuolella 1721. Maaherran kiireellisimpiin tehtäviin kuuluivat Venäjältä vapautuneiden sotavankien huolto sekä hallintokoneiston uudelleen järjestäminen ja käynnistäminen venäläismiehityksen jälkeen. Stierncrantz käynnisti hallituksen hyväksymän tutkimuksen, jossa selvitettiin maatilojen kärsimät vahingot venäläismiehityksen aikana, jotta voitiin myöntää vapaavuosia verotuksesta olosuhteiden mukaisesti. Metsänhakkuut, tukkien uitto sekä palkkien veisto ja myynti sahoille muodostivat lyhyen aikaa kukoistaneen elinkeinon 1720-luvun lopussa ja 1730-luvun alussa. Tukkien uittamisessa syntyneet vahingot ja metsävarojen niukkuus aiheuttivat valituksia, jotka saivat maaherran keskusvallan linjaa noudattaen kieltämään palkkikaupan vuonna 1724. Sen sijaan vientisahojen toimintaa hallitus ja maaherra halusivat tukea, koska ne edustivat pidemmälle jalostetun puutavaran myyntiä. Luvattomien sahojen harjoittama puutavaran myynti kuitenkin työllisti virkavaltaa, mutta sitä katsottiin silti hieman läpi sormien. Vuonna 1737 Stierncrantzin kausi Uudenmaan ja Hämeen läänin maaherrana päättyi ja hänen tilalleen tuli vapaaherra Axel Erik Gyllenstierna.
Pertti Hakamäki

Pertti Johannes Hakamäki (s. 26. kesäkuuta 1952 Parkano) on suomalainen arkkitehti. Pertti Hakamäki oli Kauppakeskus Jumbon laajennusosan suunnittelun pääarkkitehti.
Hakamäki myi kauppakeskusten ja liikerakennusten suunnitteluun erikoistuneen toimistonsa Innovarch Oy:n 2008 Vahanen-yhtiöille ja jatkoi työtään sen toimitusjohtajana. Näin muodostui noin 70 työntekijän Suomen suurin arkkitehtipalveluja tarjoava yritysryhmä, joka tähtää Venäjän markkinoille.
Tunnettuja Pertti Hakamäen suunnittelemia rakennuksia

Kauppakeskus Jumbon laajennusosa
Pohjois-Savon kauppakatu
Iso Myy
Pentti Malaska

Pentti Ensio Malaska (11. huhtikuuta 1934 Käkisalmi – 15. maaliskuuta 2012 Helsinki) oli suomalainen tulevaisuudentutkija ja Turun kauppakorkeakoulun professori. Hän oli Rooman Klubin jäsen vuodesta 1972 ja sittemmin sen kunniajäsen.
Malaska väitteli tohtoriksi 1965 sähkölaitostekniikasta Helsingin Teknillisessä korkeakoulussa. Hän oli Tulevaisuuden tutkimuskeskuksen perustaja ja sen ensimmäinen johtaja. Hän oli Tulevaisuudentutkimuksen Verkostoakatemian (TVA) kansainvälisen neuvottelukunnan (IAB) jäsen kaudella 2007–2009. Hän toimi Turun kauppakorkeakoulun talous- ja tilastomatematiikan professorina 1966–1997 ja TVA:n johtokunnan ensimmäisenä puheenjohtajana.
Malaskan mukaan ydinvoima on kestävän kehityksen jarru.
Malaskan puoliso oli professori Karin Holstius.
Palkinnot ja tunnustukset

Suomen luonnonsuojeluliiton ympäristöpalkinto, 2002
Vaasan yliopiston tekniikan kunniatohtori, 2006
Aiheesta muualla

Turun kauppakorkeakoulu
Pentti Malaskan kotisivut.
Malaska, Pentti hakuteoksessa Uppslagsverket Finland (2012). (ruotsiksi)
Pelota Pan-Amerikan kisoissa 2019

Pelotassa kilpailtiin Pan-Amerikan kisoissa 2019 4. – 10. elokuuta 2019. Kilpailut käytiin Villa María del Triunfo Sports Centerissä. Pelotassa kilpailtiin kymmenessä eri tapahtumassa. Kummallekin sukupuolelle oli kumipallokilpailut frontónille ja trinquetelle. Naiset pelasivat nämä nelinpelinä, miehet pelasivat frontonin kaksinpelinä ja trinqueten nelinpelinä. Samoin kummallekin sukupuolelle frontenis nelinpelinä. Kummallekin sukupuolelle on vielä kaksinpelinä perulainen fronton. Miehille oli vielä nahkapallolla pelattava fronton kaksinpelinä sekä mano fronton kaksinpelinä. Menestynein maa oli Meksiko, joka saavutti yhdeksän mitalia, joista viisi oli kultaisia.
Mitaliyhteenveto

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
| Miehet, kumipallo, nelinpeli, trinquete   tiedot |  Argentiina   Sebastian Andreasen   Santiago Andreasen |  Meksiko   Daniel Garcia   Isaac Perez |  Chile   Manuel Dominguez   Esteban Romero |  |  |  |
| Miehet, kumipallo, kaksinpeli, fronton   tiedot |  Arturo Rodriguez |  Facundo Andreasen |  Alejandro Gonzalez |  |  |  |
| Miehet, frontenis, nelinpeli   tiedot |  Meksiko   Josue Lopez   Luis Molina |  Yhdysvallat   Omar Espinoza   Salvador Espinoza |  Argentiina   Jorge Alberdi   Guillermo Osorio |  |  |  |
| Miehet, nahkapallo, nelinpeli, fronton   tiedot |  Argentiina   Pablo Fusto   Alfredo Villegas |  Kuuba   Armando Chappi   Frendy Fernandez |  Meksiko   Rodrigo Ledesma   Miguel Urrutia |  |  |  |
| Miehet, kaksinpeli, fronton   tiedot |  David Alvarez |  Dariel Leiva |  Filipe Otheguy |  |  |  |
| Miehet, kaksinpeli, perulainen fronton   tiedot |  Cristopher Martinez |  Guillermo Osorio |  Isaac Perez |  |  |  |

| Naiset, kumipallo, nelinpeli, trinquete   tiedot |  Argentiina   Cynthia Pinto   Maria Garcia |  Uruguay   Maria Miranda   Camila Naviliat |  Meksiko   Paulina Castillo   Rosa Flores |  |  |  |
| Naiset, kumipallo, nelinpeli, fronton   tiedot |  Meksiko   Dulce Figueroa   Laura Puentes |  Kuuba   Yasmary Medina   Daniela Darriba |  Argentiina   Sabrina Andrade   Melina Spahn |  |  |  |
| Naiset, frontenis, nelinpeli   tiedot |  Meksiko   Guadalupe Hernandez   Ariana Cepeda |  Kuuba   Yasmary Medina   Leyanis Castillo |  Peru   Nathaly Paredes   Mia Rodríguez |  |  |  |
| Naiset, kaksinpeli, perulainen fronton   tiedot |  Claudia Suarez |  Wendy Durán |  Melina Spahn |  |  |  |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Meksiko | 5 | 1 | 3 | 9 |
| 2. |  Argentiina | 3 | 2 | 3 | 8 |
| 3. |  Peru | 2 | 0 | 1 | 3 |
| 4. |  Kuuba | 0 | 5 | 1 | 6 |
| 5. |  Uruguay | 0 | 1 | 0 | 1 |
| 5. |  Yhdysvallat | 0 | 1 | 0 | 1 |
| 7. |  Brasilia | 0 | 0 | 1 | 1 |
| 7. |  Chile | 0 | 0 | 1 | 1 |
| Yhteensä | Yhteensä | 10 | 10 | 10 | 30 |
Peter Sterry

Peter Sterry
Peter Sterry (1613–1672) oli englantilainen teologi, filosofi ja puritaanipappi, joka kuului Cambridgen platonisteihin.
Sterry opiskeli Cambridgen yliopiston Emmanuel Collegessa. Hän toimi pappina sekä Lordi Brookelle että Oliver Cromwellille. Cromwellin kuoltua hän vetäytyi kristilliseen yhteisöön East Sheenissä.
Sterryn ajattelua tunnetaan vain postuumisti julkaistuista teoksista. Hänen tunnetuin teoksensa on A Discourse of the Freedom of the Will (1675), joka käsittelee vapaata tahtoa. Sterry katsoi, että vapaus tarkoittaa oman luonnon mukaan toimimista, sen mukaan, minkä tasoinen olento on: näin yhtä lailla kasvi, eläin kuin ihminenkin voivat olla vapaita omalla tavallaan. Sterryn mukaan inhimillinen vapaus perustuu jumalalliseen olemukseen, ja näin siihen kuuluu sekä ymmärryksen että tahdon vapaus.
Teoksia

The Spirit Convincing of Sinne (saarna parlamantille, 26. marraskuuta 1645)
England's Deliverance from the Northern Presbytery, Compared with its Deliverance from the Roman Papacy (saarna Worcesterin taistelussa, 1652)
Way of God with his people in these nations (saarna parlamentille 5. marraskuuta 1656)
Free Grace Exalted (1670)
A Discourse of the Freedom of the Will (1675)
The Rise, Race, and Royalty of the Kingdom of God in the Soul (1683)
The Appearance of God to Man in the Gospel (1710)
Pertti Hakanen

Pertti Arvo Konrad Hakanen (s. 8. huhtikuuta 1969 Tyrvää) on suomalainen poliitikko ja entinen kansanedustaja. Hakanen on koulutukseltaan viljelijä-koneenkorjaaja ja ammatiltaan maanviljelijä ja opistoupseeri. Hänet valittiin Suomen Keskustan edustajaksi Pirkanmaan vaalipiiristä 4 709 äänellä vuoden 2015 eduskuntavaaleissa. Vuoden 2019 eduskuntavaaleissa Hakanen jäi varasijalle. Vuoden 2023 eduskuntavaaleissa Hakanen jäi jälleen valitsematta, saatuaan 1310 ääntä.  Hakanen on ollut Maa- ja metsätaloustuottajain Keskusliiton johtokunnan jäsen 2012–2020.
Hakanen toimi aiemmin Karjalan Liiton puheenjohtajana ja sittemmin toiminnanjohtajana  Hakanen toimii nykyisin Karjalan Liiton liittovaltuuston puheenjohtaja. Hakanen nimitettiin maa- ja metsätalousministeri Antti Kurvisen erityisavustajaksi vuonna 2022. Hän on toimivapaalla MTK:n järjestöpäällikön tehtävästä.
Aiheesta muualla

.aspx Pertti Hakanen Suomen kansanedustajat. Eduskunta.
http://www.perttihakanen.fi/www/ (Arkistoitu – Internet Archive)
Peloponnesos (alue)

| Peloponnesoksen alue Περιφέρεια Πελοποννήσου> Alue |
| --- | --- |
 Sijainti
Valtio:  Kreikka
Hajautetun hallinnon alue:  Peloponnesos, Länsi-Kreikka ja Jooniansaaret
Alueyksiköitä:  5
Kuntia:  26
Perustettu:  1987
Hallinto:  
 – hallinnollinen keskus:  Trípoli
Pinta-ala:  15 490 km² (3.)
Väkiluku (2021):  539 535 (7.)
 – väestötiheys:  34,83 as./km²
Lyhenteet:  
 – ISO 3166:  GR-J
 – NUTS:  EL65
 
ppel.gov.gr
Peloponnesos (kreik. Πελοπόννησος, Pelopónnisos) eli Peloponnesoksen alue (Περιφέρεια Πελοποννήσου, Periféreia Peloponnísou) on yksi Kreikan aluehallinnon kolmestatoista alueesta. Se kuuluu Peloponnesoksen, Länsi-Kreikan ja Jooniansaarten hajautetun hallinnon alueeseen ja sen pääkaupunki on Trípoli.
Hallintoalue kattaa suuren osan Peloponnesoksen niemimaasta, josta se on saanut nimensä. Niemimaan läntiset osat kuuluvat kuitenkin Länsi-Kreikan alueeseen ja pieni osa niemimaan koillisosasta Attikan alueeseen. Alueen pinta-ala on 15 490 neliökilometriä ja asukasluku 539 535 (vuonna 2021).
Alueyksiköt ja kunnat

Vuoden 2011 alusta lähtien alue on jaettu alueyksiköihin ja kuntiin seuraavasti:
| Alueyksikkö | Kunta | Väkiluku (2011) |
| --- | --- | --- |
| Arkadianalueyksikkö | Trípoli | 47 254 |
| Arkadianalueyksikkö | Gortynía | 10 109 |
| Arkadianalueyksikkö | Megalópoli | 10 687 |
| Arkadianalueyksikkö | Nótia Kynouría | 8 294 |
| Arkadianalueyksikkö | Vóreia Kynouría | 10 341 |
Arkadianalueyksikkö: Yhteensä: 86 685
| Argoliinalueyksikkö | Náfplio | 33 356 |
| Argoliinalueyksikkö | Árgos-Mykínes | 42 022 |
| Argoliinalueyksikkö | Epídavros | 8 115 |
| Argoliinalueyksikkö | Ermionída | 13 551 |
Argoliinalueyksikkö: Yhteensä: 97 044
| Korinthianalueyksikkö | Kórinthos | 58 192 |
| Korinthianalueyksikkö | Loutráki-Perachóra-Ágioi Theódoroi | 21 221 |
| Korinthianalueyksikkö | Neméa | 6 483 |
| Korinthianalueyksikkö | Sikyóna | 22 794 |
| Korinthianalueyksikkö | Vélo-Vócha | 19 027 |
| Korinthianalueyksikkö | Xylókastro-Evrostína | 17 365 |
Korinthianalueyksikkö: Yhteensä: 145 082
| Lakonianalueyksikkö | Spárti | 35 259 |
| Lakonianalueyksikkö | Anatolikí Máni | 13 005 |
| Lakonianalueyksikkö | Elafónisos | 1 041 |
| Lakonianalueyksikkö | Evrótas | 17 891 |
| Lakonianalueyksikkö | Monemvasiá | 21 942 |
Lakonianalueyksikkö: Yhteensä: 89 138
| Messenianalueyksikkö | Kalamáta | 69 849 |
| Messenianalueyksikkö | Dytikí Máni | 6 945 |
| Messenianalueyksikkö | Messíni | 23 482 |
| Messenianalueyksikkö | Oichalía | 11 228 |
| Messenianalueyksikkö | Pýlos-Néstoras | 21 077 |
| Messenianalueyksikkö | Trifylía | 27 373 |
Messenianalueyksikkö: Yhteensä: 159 954
Yhteensä: 577 903
Aiheesta muualla

Kuvia tai muita tiedostoja aiheesta Peloponnesoksen alue Wikimedia Commonsissa
Περιφέρεια Πελοποννήσου. Peloponnesoksen alueen kotisivu. (kreikaksi)
Kreikan alueet
| --- | --- |
Alueet:   Attika  Epeiros  Etelä-Egean saaret  Itä-Makedonia ja Traakia  Jooniansaaret  Keski-Kreikka  Keski-Makedonia  Kreeta  Länsi-Kreikka  Länsi-Makedonia  Peloponnesos  Pohjois-Egean saaret  Thessalia 
Itsehallintoalueet:  Athos (Pyhän Vuoren autonominen munkkivaltio)
Peloponnesoksen alue
| --- | --- |
Arkadian alueyksikkö:   Gortynía  Megalópoli  Nótia Kynouría  Trípoli  Vóreia Kynouría 
Argoliin alueyksikkö:   Árgos-Mykínes  Epídavros  Ermionída  Náfplio 
Korinthian alueyksikkö:   Kórinthos  Loutráki-Perachóra-Ágioi Theódoroi  Neméa  Sikyóna  Vélo-Vócha  Xylókastro-Evrostína 
Lakonian alueyksikkö:   Anatolikí Máni  Elafónisos  Evrótas  Monemvasiá  Spárti 
Messenian alueyksikkö:   Dytikí Máni  Kalamáta  Messíni  Oichalía  Pýlos-Néstoras  Trifylía
Piast (suku)

Kuningas Piast vuoden 1605 painokuvassa.
Piast-suku oli Puolan ensimmäinen hallitsijasuku. He olivat Puolan ruhtinaita 900-luvulta 1100-luvulle. Suku nousi lyhyeksi ajaksi uudelleen valtaan 1300-luvulla.
Piastin dynastian perustajana pidetään Piastia, jonka historiallisuudesta ei kuitenkaan ole todisteita. Hän oli todennäköisesti puolalainen (polaani). Piastin ruhtinaskunnan pääkaupunki oli Gniezno lähellä nykyistä Poznańia. Ensimmäinen historiallinen hallitsija oli Mieszko I (k. 992), joka oli perimätiedon mukaan neljättä sukupolvea Piastista. Hän otti kristillisen kasteen vuonna 966 böömiläiseltä piispalta. Pyhän saksalais-roomalaisen keisarikunnan keisari Otto I Suuri tunnusti hänet “herttuaksi ja ystäväksi”, mikä merkitsi Puolan itsenäisyyden tunnustamista. Vuodesta 1033 alkaen Puolan kuninkaat joutuivat alistumaan keisarin alaisiksi ja Puolan aluetta jouduttiin luovuttamaan saksalaisille. Vuosina 1102–1138 Krakovasta käsin hallinnut Bolesław III palautti itsenäisyyden ja valloitti takaisin Pommerin sekä Oderin ja Elben välisen alueen. Hallituskautensa päättyessä hän kuitenkin jakoi Puolan pojilleen herttuakunniksi siten, että itsenäisen Puolan aika katkesi vuoteen 1320 asti.
Suku nousi uudelleen valtaistuimelle, kun Władysław I Lyhyt oli kuninkaana vuosina 1305–1333 ja yhdisti Puolan vuonna 1320. Hänen jälkeläisistään Kasimir III Suuri loi Puolan suurvalta-aseman. Maan talous nojasi tällöin suurelta osin Krakovan lähistöllä Wieliczkassa sijaitseviin suolakaivoksiin. Rauhoittaakseen maan oloja Kasimir lopetti pitkään jatkuneet taistelut saksalaisen ritarikunnan kanssa vuonna 1343.
Piast-sukuiset Puolan ruhtinaat ja kuninkaat

Piast
Siemowit
Lestko
Siemomysł
960?–992	Mieszko I
992–1025	Bolesław I Rohkea, edellisen poika, kruunattiin kuninkaaksi 1025
1025–1034 Mieszko II Lambert, poika
1032 Bezprym, kruununtavoittelija, veli
1034–1058	Kasimir I, Mieszko II:n poika, yhdisti maan
1058–1079	Bolesław II Rohkea, poika, kruunattiin kuninkaaksi 1076, syrjäytettiin, kuoli 1081
1079–1102	Władysław I Herman, veli
1102–1107	Zbigniew, poika, syrjäytettiin
1102–1138	Bolesław III, veli
– –
1305–1333	Władysław I Lyhyt, kuningas Leszek II:n veli, kruunattiin kuninkaaksi vuonna 1320
1333–1370	Kasimir III Suuri, poika
Aiheesta muualla

Kuvia tai muita tiedostoja aiheesta Piast (suku) Wikimedia Commonsissa
Pastori Jussilainen

| Pastori Jussilainen |
| --- | --- |

Ohjaaja:  Matti Kassila
Käsikirjoittaja:  Matti Kassila
Perustuu:  Gustaf von Numers: Pastori Jussilainen, 1895 (näytelmä)
Tuottaja:  T.J. Särkkä
Säveltäjä:  Heikki Aaltoila
Kuvaaja:  Osmo Harkimo
Leikkaaja:  Armas Vallasvuo
Lavastaja:  Aarre Koivisto
Pääosat:  Edvin Laine Rauha Rentola Tyyne Haarla Kirsti Ortola
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus (SF) Oy
Ensi-ilta:  21. lokakuuta 1955
Kesto:  83 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Pastori Jussilainen on Matti Kassilan käsikirjoittama ja ohjaama komediaelokuva vuodelta 1955. Se perustuu Gustaf von Numersin näytelmään Pastori Jussilainen, joka kertoo äreästä ja ripeäotteisesta kylän papista.
Elokuvassa pastori Jussilaisen roolissa on Edvin Laine. Elokuva palkittiin parhasta musiikista sekä Kirsti Ortola parhaasta naissivuosasta Jussi-palkinnolla vuonna 1956